OpenLLM-France/wikimedia huggingface dataset:
# José Azueta (udalerria)

José Azueta Mexikoko udalerri bat da. Veracruz de Ignacio de la Llave estatuan kokatua dago. 2010ean 23.999 biztanle zituen 543,22 km²ko azaleran. Herriburua [[Villa Azueta (José Azueta)|Villa Azueta]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3846732
# José Arza

José Arza Laurenz (Iruñea, 1969ko uztailaren 23a -) euskal beisbol eta softbol jokalari ohia da.
Bartzelonako Olinpiar Jokoetan parte hartu zuen.

## Kanpo estekak

* (Gaztelaniaz) Diario de Navarra egunkarian egindako elkarrizketa
* (Gaztelaniaz) www.oad.es
* Datuak: Q12260812
# José Asunción Flores hiribidea

José Asunción Flores hiribidea (gaztelaniaz: Avenida José Asunción Flores), ezagunagoa Ibaiertzeko hiribidea (gaztelaniaz: Avenida Costanera) izenez, Paraguaiko Asuncion hiriburuko hiribidea da. 2012an inauguratu zen aurrenekoz eta 2014an guarania musika-estiloa sortu zuen José Asunción Flores paraguaitar musikagilearen izena jarri zioten. Hiribidearen lehen tartea Kolon kalean (gaztelaniaz: Calle Colón) hasi eta Santos Jeneralaren hiribidean (gaztelaniaz: Avenida General Santos) amaitzen da. Bigarren tartea Santos Jeneralaren hiribidetik Lehen Presidentearen hiribidera (gaztelaniaz: Avenida Primer Presidente) doa, Ñu Guasu autobiderantz Luqueranzko noranzkoan.
Hiribidea Asunciongo badiatik igarotzen da, hiriaren gune historikoaren ertzean, Kabildoa, Errepublikaren Kongresu Nazionala, katedral metropolitarra, Lópeztarren jauregia eta Aduanen Zuzendaritza Nagusia bezalako eraikinak inguratuz.

## Erreferentziak

* ↑ Kale eta karriken izenak hautatzeko eta idazteko irizpideak. in: Izenak bilduma. Euskaltzaindia.
* ↑ (Gaztelaniaz) «José Asunción Flores es el nombre oficial de costanera» ABC Color 2014-05-21 (Noiz kontsultatua: 2024-06-28).

## Kanpo estekak

* Datuak: Q19788663
# José Arteaga

José Arteaga (San Juan de Pasto, Kolonbia, 1963) latin jazz, salsa eta Karibeko musikaren historian espezializatutako idazle eta kazetari kolonbiarra da. Bere lana jaioterrian hasi bazuen ere, Arteaga Kolonbiako saiakeragileen belaunaldi batekoa da, eta Bogotan, bere lanak gaur egungo gizarte eta kultura gaien azterketara bideratu ditu. Gai juridikoei, kirolari eta herri kulturari buruz ere idatzi du.
El Espectador egunkarian lan egin zuen eta bertan "La radiola" idatzi zuen, salsa, son, latin jazz eta rumba bezalako genero ezberdinei eskainitako zutabea. Javeriana Estéreo irratiak argitaratutako 91.9. La revista que suena aldizkarian ere kolaboratu zuen. Kolonbiako salsaren historiaren azterketan nabarmen lagundu zuen Cali eta Bogotako kazetarien taldekoa da, zeina emankorrenetakoa baita.
1997tik Espainian bizi da. Bartzelonan finkatu zen lehenik, "Paramigente" izeneko Latinoamerikako musikari eskainitako areto baten arduraduna izan zen eta gero Zaragozan. Hainbat musika programatan ere parte hartzen du, batez ere Gladys Palmera irratian.
Bere azken liburua, Oye cómo va, 2003an argitaratua, Fernando Truebak egin zuen hitzaurrea. Cuadernos de jazz-eko Jesús Gonzalok idatzi zuen lana "bere idazkera eleberriagatik" eta "salsaren aldeko predilekzioagatik" bereizten zela.

## Lanak

* 1990 - La salsa - Karibeko musika urbanoaren kronika soziala.
* 1990 – Colombia gol – Kolonbiako futbolaren historia .
* 1991 - Maestro de maestros - Lucho Bermúdez musikariaren biografia .
* 1992 - Música tropical y salsa en Colombia - Kolonbiako musikari buruzko saiakera.
* 1993 - Momentos trágicos del deporte- Dopinaren, indarkeriaren, heriotzaren, drogen eta alkoholaren kirolaren kronograma .
* 1993 - Los imaginarios y la cultura popular - Jardunaldietako testuak Andeetako Unibertsitateko Antropologia fakultatean .
* 1994 - La música del Caribe - Antillako erritmo guztien historia.
* 1994 - Grandes fugas de las cárceles colombianas - Kronika Judizialak .
* 1997 - Grandes crímenes en la historia de Colombia - Kronika judizialak.
* 2000 - La salsa, un estado de ánimo.
* 2004 - Oye cómo va... El mundo del jazz latino.

## Erreferentziak

* 1 2 González Henríquez 1991.
* ↑ «Arteaga, José» VIAF.
* 1 2 3 Galilea 2004.
* ↑ Otra de Arteaga. El Tiempo.
* 1 2 Feria de Cali calienta motores, llegan de España coleccionistas de salsa. cali.gov.co 2013ko abenduaren 23a.
* ↑ Oye cómo va el gran latin jazz. El Tiempo 2004ko urtarrilaren 22a.
* ↑ La revista que suena en estéreo. El Tiempo 1994ko irailaren 28a.
* 1 2 Waxer 2010.
* 1 2 Cereceda 2003.
* ↑ Fernando Trueba explica su visión de la obra. El Mundo 2003ko azaroaren 17a.
* ↑ La letra de la música (I). Cuadernos de jazz 2011ko otsailaren 7a.
* ↑ Escalona 1997.
* ↑ Muñoz Zúñiga 2013.
* 1 2 «Oye cómo va el gran latin jazz» El Tiempo 2004ko urtarrilaren 22a.
* ↑ G.L. 2003.

## Kanpo estekak

* Datuak: Q5938343
# José Aznárez

José Aznárez Navarro (Jaca, 1759ko urtarrilaren 13a - Leitza, 1837ko ekainaren 14a) politikari espainiarra izan zen. Nafarroa Garaian hil zen.

## Biografia

Abokatua eta magistratua, kargu politiko ugari izan zituen, tartean Aragoiko diputatua eta Cadizko Gorteetan diputatu eta presidente ordea izan zen. Behin gorteak deseginda, Errege Etxearen aholkularia izan zen; Cádizko Gorteetan izandako kideak salatu zituen. Ondoren, Hirurteko Liberalaren garaian 1823ko irailatik abendura Barne Ministroa izan zen, Gobernazio ministroa garaiko terminologian. 1834an karlismoarekin bat egin zuen eta Frantziara joan zen; Karlos V.a errege-nahiak, 1836an, Erresumako Negozioen Batzorde Orokorraren presidentea izendatu zuen.

## Kanpo estekak

* (Gaztelaniaz):Espainiako Errege Akademiaren webguneko biografia.
* Datuak: Q5938367
# José Bautista

José Antonio Bautista Santos,, (Santo Domingo, Dominikar Errepublika, 1980ko urriaren 19a), beisbolean lehiatzen den kirolari dominikarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina lortu zuen Dominikar Errepublikaren taldearekin, Japoniaren eta AEBko taldeen atzetik.
Taldea, honako hauek osatzen zuten: Darío Álvarez, Gabriel Arias, Jairo Asencio, Luis Felipe Castillo, Jumbo Díaz, Junior García, Jhan Mariñez, Cristopher Mercedes, Denyi Reyes, Ramón Rosso, Ángel Sánchez, Raúl Valdés, Roldani Baldwin, Charlie Valerio, José Bautista, Juan Francisco, Jeison Guzmán, Erick Mejia, Gustavo Nuñez, Emilio Bonifácio, Melky Cabrera, Johan Mieses, Yefri Pérez eta Julio Rodriguez-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa. |

## Erreferentziak

* ↑ «José Bautista» olympedia.org (Ingelesez)

## Kanpo estekak

* Datuak: Q1346122
* Multimedia: José Bautista / Q1346122
# José Barrionuevo

José Barrionuevo Peña (Berja, 1942ko martxoaren 13a) andaluziar politikari ohia da. PSOEko kidea, 1982 eta 1988 artean Espainiako Barne Ministro izendatu zuten Juan José Rosón ordezkatuz. 1983an ZEN plana bultzatu zuen. 1998ko uztailean, Auzitegi Goreneko Bigarren Salak hamar urteko espetxe-zigorra eta hamabi urteko desgaikuntza ezarri zion, GAL erakunde terroristak bere gain hartutako Segundo Marey hispano-frantziarra bahitzeagatik eta ondasun publikoen bidegabeko eralgitzeagatik. Gobernuaren indultu partziala jaso zuen Rafael Verarekin batera, eta 1998ko abenduan atera zen espetxetik, bertan hiru hilabete egin ondoren. 2004an behin betiko askatasuna eman zioten.

## Erreferentziak

* ↑ (Gaztelaniaz) «El Tribunal supremo condena los doce acusados del secuestro de Segundo Marey» El País 1998-7-30.
* ↑ «Rafael Vera eta José Barrionuevo indultatu zituen Jose Maria Aznarren gobernuak» Argia.
* ↑ (Gaztelaniaz) «Barrionuevo y Vera salen hoy de la cárcel tras el indulto del Gobierno» El País.

## Ikus, gainera

* GAL

## Kanpo estekak

* "Estatu terrorismoa harro babestu du Barrionuevo Espainiako Barne ministro ohiak", Argia, 2022/11/07.
* (Gaztelaniaz):Elkarrizketa batean El País egunkarian GALen antolaketan bere partehartzea onartu zuen, 2022/11/06.
* Datuak: Q3186196
* Multimedia: José Barrionuevo / Q3186196
# José Batlle y Ordóñez

José Pablo Torcuato Batlle y Ordóñez ( Montevideo, 1856ko maiatzaren 21a - 1929ko urriaren 20a ) Uruguaiko politikari eta kazetari ezaguna izan zen.
Bere ibilbide politikoan, Errepublikako Presidentea izan zen bi alditan: 1903-1907 eta 1911-1915.

## Biografia

Montevideon jaio zen 1856ko maiatzaren 21ean. Estadista erreformatzailea, gidari politikoa, buruzagi soziala eta kazetaria. Amalia Ordoñez eta Lorenzo Batlle jeneralaren semea, 1868-72an Errepublikako presidente izan zena. Lehen mailako ikasketak amaitu ondoren, Zuzenbideko karrera hasi zuen, baina ez zuen amaitu.

## Kanpo estekak

* Datuak: Q15145
* Multimedia: José Batlle y Ordóñez / Q15145
# Judit Muñoz

Judit Muñoz Matute (Abadiño, Bizkaia, 1991ko urtarrilaren 13a) matematikaria eta ikertzailea da.

## Biografia

Matematikako gradua egin zuen EHUn, eta jarraian Modelizazio eta Ikerkuntza Matematikoa, Estatistika eta Konputazioko masterra. BCAMen aritu da lanean, baita atzerriko zentroetan ere: Polonia, AEB, Txile, Australia eta Britainia Handian.

## Sariak eta merezimenduak

* 2020an Vicent Caselles saria irabazi zuen. Premio de investigación matemática Vicent Caselles.
* Eusko Jaurlaritzaren beka bat jaso zuen, hiru urterako. Lehen urtean Euskal Herrian ikertu ondoren, 2021eko urtarrilean AEBra joan zen, urte birako, Texasko Unibertsitateko Austingo Oden Institute for Computational Engineering and Sciences institutura.

## Lanak
### Argitalpenak

* Batxilergoko matematikan konpetentzia digitala lantzeko proposamen bat. Alberdi Celaya, Elisabete; Muñoz Matute, Judit (2015) ﻿ ﻿ Contribución a congreso / Biltzarrerako ekarpena OpenAccess.
* ﻿Espazio-denborako EFMaren eta lerroen metodo esplizituen arteko baliokidetasuna: egonkortasun-baldintza (2019) Judit Muñoz Matute, Elisabete Alberdi Zelaia, David Pardo Zubiaur, Victor Manuel Calo.
* Algoritmo eraginkorren garrantzia problemak modelatzerakoan (2018) Elisabete Alberdi Zelaia, Judit Muñoz Matute.

### Hitzaldiak

* Adbekzio-difusio ekuazioaren errorearen adierazpena eta helburuetara orientatutako egokitzapena espazio-denboran Runge-Kutta esplizituak erabilita (2018).
* Denboraren eremuan helburuetara orientatutako egokitzapena errorearen ez-ohiko adierazpenak erabilita (2017).

## Erreferentziak

* ↑ Goikoetxea, Jakes. «Judit Muñoz Matute: «Matematika ikertzen jarraitzea espero dut, ez daukat B planik»» Berria (Noiz kontsultatua: 2020-10-20).
* 1 2 «“Jendeak uste duenaren kontra, ikerlarion lana oso kreatiboa da” - Abadiño» Anboto.org (Noiz kontsultatua: 2020-10-20).
* ↑ Muñoz, Judit. (2020). https://aldizkaria.elhuyar.eus/site_media/pdf/ELH335-025.pdf. Elhuyar.
* ↑ «Una investigadora bilbaína, galardonada con uno de los Premios de Investigación Matemática Vicent Caselles» La Vanguardia 2020-07-02 (Noiz kontsultatua: 2020-10-20).
* ↑ «Judit Muñoz Matute, galardonada con uno de los Premios de Investigación Matemática Vicent Caselles» Matbus. Blog de la Biblioteca de Matemáticas de Sevilla 2020-07-03 (Noiz kontsultatua: 2020-10-20).
* ↑ «Judit Muñoz Matute» FBBVA (Noiz kontsultatua: 2020-10-20).
* ↑ «Browsing by Author "Muñoz Matute, Judit"» academica-e.unavarra.es (Noiz kontsultatua: 2020-10-20).
* 1 2 3 4 «Judit Muñoz Matute :: Inguma - Base de datos de la comunidad científica vasca» www.inguma.eus (Noiz kontsultatua: 2020-10-22).

## Kanpo estekak

* Elkarrizketa: Matematikak bizi garen mundua azaltzen du: hizkuntza unibertsala da Berria, 2024.03.29
* Judit Muñoz kontaktuak
* Datuak: Q100700812
# Judit Neddermann

Judit Neddermann (Vilassar de Mar, Katalunia, 1991) katalan abeslaria da. The Gramophone Allstars, Verd i Blau, Clara Peya eta Luzazul i Coetus musika taldeetako kidea izan da. 2014 urtean Tot el que he vist diskoa plazaratu zuen. Urte horretan Descobertes saria eskuratu zuen, Strenes jaialdian.

## Kanpo estekak

* (Katalanez) Judit Neddermann: webgune ofiziala
* Datuak: Q17338014
* Multimedia: Judit Neddermann / Q17338014
# Judit Polgár

Judit Polgár (hungarieraz izen-abizenak alderantziz jartzen dira: Polgár Judit; Budapest, 1976ko uztailaren 23a) hungariar xake jokalaria da eta Nazioarteko Maisu Handia. Zsuzsa eta Zsófia bere ahizpak ere goi mailako xake jokalariak dira, nahiz eta gaur egun txapelketetatik erretiratuta dauden.
1991n Nazioarteko Maisu Handi titulua eskuratu zuen Hungariako xake txapelketa nazionala irabaztean, 15 urte baino ez zituela, eta ordura arte titulu hori lortu zuen xakelari gazteena bihurtu zen. Gaur egun munduko jokalari onenetakoa da eta urte luzez jarraian emakumezko xakelari onenen zerrendan lehen postuan egon zen, harik eta 2015ean Hou Yifan txinatarrak sailkapenean gainditu zuen arte. Munduko jokalari onenen zerrendan lehenengo hamarren artean sartzea lortu duen emakume bakarra da (1996an lortu zuen), zortzigarren postuan izatera iritsi baitzen.
Hungariako xake taldearekin urrezko domina irabazi zuen 1988ko eta 1990eko emakumezkoen Xake Olinpiadetan. Bi kasuetan bere bi ahizpak (Zsuzsa eta Zsófia) zituen taldekide. 1998ko Xake Olinpiadetan izugarrizko harridura eragin zuten: Hungariako xake taldearen lehen hiru tauletan hiru ahizpa zeuden; are harrigarriago zena, hiru nesken batez besteko adina 15 urtekoa zen (19, 14 eta 12 urte) eta gainera urrezko domina irabazi zuten sobietar xake talde ahalguztidunari gailentzean. 1990ko Xake Olinpiadetan balentria errepikatu zuten. Ondoren, Juditek emakumezkoen taldea utzi eta ordutik gizonezkoenean jokatu du hainbat aldiz (2014an zilarrezko domina lortuz); bere ibilbidean zehar beti defendatu izan du gizon-emakumeen berdintasuna xakean, eta txapelketetan emakumezkoek gizonezkoekin batera, bereizketarik gabe, parte hartzea bultzatu du.
2014an utzi zuen xake lehiaketetan parte hartzea. Hurrengo urtean, Hungariako gizonezkoen xake taldeko trebatzaile postua hartu zuen eta urte hartan bertan Hungariako kondekorazio garrantzitsuena eskaini zion gobernuak, Hungariako San Estebanen Ordenako gurutzea.

## Kanpo estekak

* (Ingelesez) FIDE
* (Ingelesez) Chessgames
* (Ingelesez)/(Hungarieraz) Judit Polgárren webgune ofiziala
* Datuak: Q183250
* Multimedia: Judit Polgár / Q183250
# Judite de Carvalho

Judite de Carvalho (Lisboa, 1921eko irailaren 18a - Ib., 1998ko urtarrilaren 18a) portugaldar idazlea izan zen.
Ipuinak idatzi zituen, batez ere, hiri handietako bakardadea gai nagusitzat hartuta. Existentzialismoaren eta Frantziako Nouveau romanen eragina nabarmena da bere obran: Tanta gente, Mariana (1959, Horrenbeste jende, Mariana), As palavras poupadas (1960, Aurreztutako hitzak), Paisagem sem barcos (1963, Ontzirik gabeko paisaia), Seta despedida (1995, Jaurtitako gezia). Azken liburu honek Literatur Kritikarien Nazioarteko Elkartearen saria jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2743118
# Judith Arndt

Judith Arndt (Königs Wusterhausen, 1976ko uztailaren 23a-) alemaniar txirrindulari ohia da, 2012an GreenEDGE-AIS taldean aritu zena. 1996ko Olinpiar Jokoetan urrezko domina lortu zuen pistan.
Erlojupeko txirrindularitza emakumezkoen elite munduko txapelketa, Rotterdam Tour eta Memorial Davide Fardelli eguneko probak ez ezik, hiru aldiz Thüringen-Rundfahrt der Frauen, bi aldiz Emakumeen Euskal Bira eta behin Giro del Trentino Alto Adige-Südtirol ere irabazi zituen.
* Datuak: Q61161
* Multimedia: Judith Arndt / Q61161
# Judit Ruiz de Munain

Judit Ruiz de Munain Bedia (Gasteiz, Araba, 1973ko maiatzaren 3a) arabar idazlea da. 2002. urtetik Aretxabaletan (Gipuzkoa) bizi da.
Gasteizen jaioa, haurtzaroa eta gaztaroa Agurainen eman zituen. Informatika-ingeniaritza ikasi zuen Mondragon Unibertsitatean eta gaur egun MONDRAGON taldean egiten du lan.
* 2017an Zukafukamusuka ipuin-liburua argitaratu zuen, jatorriz gaztelaniaz idatzitakoa, baina Patxi Zubizarretak euskaratua eta Jokin Mitxelenak irudiztatua.
* 2022an El Rinoceronte relatos en estampida ipuin-liburua argitaratu zuen, kasu honetan gazteleraz.
* 2023an berriz bere lehenengo eleberria argitaratu zuen Perdiendiedo la cabeza.
Bere web orrialdea: juditruizdemunain.com

## Liburuak

* Ruiz de Munain, Judit (2017): Zukafukamusuka. Txalaparta. ISBN 9788417065010. Jatorrizkoa: gaztelaniaz, Patxi Zubizarretak euskaratua eta Jokin Mitxelenak irudiztatua.
* Ruiz de Munain, Judit (2022): El Rinoceronte, relatos en estampida. Gaztelaniaz, azala Jokin Mitxelenak irudiztatua.
* Ruiz de Munain, Judit (2023): Perdiendo la cabeza. Gaztelaniaz, azala Jokin Mitxelenak irudiztatua.

## Kanpo estekak

* Datuak: Q31886436
# Judit Schweinfurtekoa

Judit Schweinfurtekoa (1010eko hamarkada - 1058ko abuztuaren 2) Bavariako printzesa izan zen, Bohemiako dukesa ezkontidea eta Hungariako erregina, Petri I.a Hungariakoarekin ezkondu eta gero.
1010 eta 1015 artean jaio zen Bavarian. Aita Henrike Schweinfurtekoaren eta ama Gerberga ziren. Gaztea zenean Bretislao I.a Bohemiakoari eman zioten ezkontzeko, antzinako eslaviar ohitura jarraituz bahitu zuena. Berarekin Vratislao edo Ratislao izeneko seme bat izan zuen, garrantzia berezirik gabekoa historian. 1038an Petri I.a Hungariakoarekin ezkondu zen, Eztebe I.a Hungariakoaren heriotzaren ostean errege izan zena.
Petriren heriotzaren ostean Alemaniako lurretara itzuli zen eta 1058ko abuztuaren 2n hil zen.
* Datuak: Q61978
* Multimedia: Judith of Schweinfurt / Q61978
# Judith Anderson

Judith Anderson (Adelaide, Australia, 1897ko otsailaren 10a - Santa Barbara, Kalifornia, Ameriketako Estatu Batuak, 1992ko urtarrilaren 3a) antzezlea izan zen.
Oscar sarirako proposatu zuten, 1940ko Rebecca filmean etxezain bihotz txarrekoarena egiteagatik, eta Tony saria eman zioten, Robinson Jeffersen Medea antzerki obran (1947) egindako lanagatik. Antzerkian eta zineman aritu zen. Cobra obran (New York, 1924) lortu zuen bere lehen arrakasta. Andersonen itxura ikusgarria eta estilo dramatikoa pertsonaia korapilatsu eta gaiztoetarako ziren egokiak, eta halakoak egin zituen gehienetan: Nina, Eugene O´Neillen Strange Interlude obran; Lavinia, egile beraren Mourning Becomes Electran; Gertrude, Hamleten, eta, batez ere, Lady Macbeth indartsua, telebistako bi Emmy sari ekarri zizkiona.
Andersonek hainbat filmetan lan egin zuen, adibidez Rebecca (1940), King´s Row (1941), All Through the Night (1942), Laura (1944), The Furies (1950). 1958an, Big Mamaren paperean aritu zen, Tennessee Williamsen Cat on a Hot Tin Roof antzerkian, eta, 1980an, familia bateko matriarka aginduzale bat jokatu zuen, Estatu Batuetako telebistako Santa Barbara eleberri antzeztuan. 1960an, Britainiar Inperioaren Ordenako Andre Agintari izendatu zuten.

## Filmografia hautatua

* Blood Money (1933)
* Rebecca (1940)
* Lady Scarface (1941)
* Kings Row (1942)
* All Through the Night (1942)
* Edge of Darkness (1943)
* Laura (1944)
* And Then There Were None (1945)
* Specter of the Rose (1946)
* The Strange Love of Martha Ivers (1946)
* The Diary of a Chambermaid (1946)
* The Red House (1947)
* The Furies (1950)
* Salome (1953)
* The Ten Commandments (1956)
* Cat on a Hot Tin Roof (1958)
* Cinderfella (1960)
* Don't Bother to Knock (1961)
* A Man Called Horse (1970)
* Inn of the Damned (1975)
* Star Trek III: The Search for Spock (1984)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q230415
* Multimedia: Judith Anderson / Q230415
# Judith Basin konderria (Montana)

Judith Basin konderria (ingelesez: Judith Basin County) Montanako konderri bat da, Ameriketako Estatu Batuetan. Hiriburua Stanford da. 2010eko zentsuaren arabera 2.072 biztanle zituen, Judith Basin kilometro koadroko azaleran.

## Geografia

Judith Basin konderriak 4.844,88 kilometro koadro ditu. Horietatik 2,07 ura dira. Beste 4.842,81 lurra dira. Biztanleria dentsitatea 0,43 da.

## Demografia

2010eko zentsoan bizi ziren 2.072 pertsonetatik 2.038 txuriak edo hispanoak dira. Horietatik hispano edo latino kategorian 24 dira. 1 beltzak edo afroamerikarrak. 17 amerikar natiboak ziren eta 0 Hawaii edo Pazifikoko irletako natiboak. 2 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 14 pertsonek kokatzen zuten.

### Biztanleria piramidea
## Kanpo estekak

* Datuak: Q490471
* Multimedia: Judith Basin County, Montana / Q490471
# Judasen musua

Judasen musua Nekaldiaren gertakari ebanjelikoetako bat da, Atxiloketari bide eman ziona.
Ebanjelioen arabera, gure aroko 33. urtean, Getsemaniko baratzean Judas Iskariotek Jesus Nazaretekoa musu baten bidez salatu zuen. Une hori hainbat adierazpen artistikotan irudikatu da, musuak tradizioz traizioa sinbolizatu duen bitartean.
Artelan gehienetan, Judas Jesusi aurpegian musu bat ematen irudikatzen dute, baina, egia esan, musuak eskuan izan behar zuen, maisuei eskuan musu ematea ohikoa baitzen. Musua deskribatzeko, Mateoren Ebanjelioak (Mt 26:47-50) eta Markosen Ebanjelioak (Mk 14:43-45) καταφιλέω (kataphileó) grezierazko aditza erabili zuten, euskaraz 'samur, biziki, tinko, grinatsu musukatzea' esan nahi duena. Alexandro Handiak Bagoas bere eunuko eta maitaleari eman zion musua deskribatzeko Plutarkok erabili zuen aditz bera. Ez zuten aditz ohikoena erabili, φιλεῖν (philein): «(amodioz) musukatzea».
Judasen Ebanjelio apokrifoan (56-57) istorioaren bertsio gnostikoa ematen dute. Horren arabera, Jesusek Judasi traizio egiteko eskatu zion: «Zuk gaindituko dituzu horiek guztiak. Zuk sakrifikatuko duzulako estaltzen nauen gizona (...). Bidea adierazten duen izarra zure izarra da».

## Biblian

Mateoren Ebanjelioak (Mt 26:47-50) honela dio:
| « | Jesus hizketan ari zela, han azaldu zen Judas, Hamabietako bat; gizon-multzo handi bat zetorren harekin, ezpata eta makilak eskuetan, apaizburu eta herriko zaharrek bidalirik. Saltzaileak seinale hau jarria zien: «Nik musu emango diodana, horixe da, atxilot ezazue». Berehala, Jesusengana hurbildu eta esan zion: «Agur, Maisu!» Eta musu eman zion. Jesusek esan zion: «Adiskide, egizu egitekoa!» | » |
Markosen Ebanjelioak (Mk 14:43-45) honela dio:
| « | Jesus hizketan ari zela, han agertu zen Judas, Hamabietako bat; gizon-multzo bat zetorren harekin, ezpata eta makilak eskuetan, apaizburu, lege-maisu eta zaharrek bidalirik. Saltzaileak seinale hau jarria zien: «Nik musu emango diodana, horixe da; atxilotu eta eraman arduraz». Iritsi zeneko, Jesusengana hurbildu eta esan zion: «Maisu!» Eta musu eman zion. | » |
Lukasen Ebanjelioak (Lk 22:47-48) honela dio:
| « | Jesus hizketan ari zela, han azaldu zen jende-multzoa; Hamabietako bat, Judas zeritzana, zetorren haien buru, eta Jesusengana hurbildu zen musu ematera. Jesusek esan zion: «Judas, musu batez saltzen al duzu Gizonaren Semea?» | » |
Joanen Ebanjelioak ez du gertakaria aipatzen.

## Erreferentziak

* ↑ Plutarko: «Alexandro» (67)

## Kanpo estekak

* Datuak: Q10289604
* Multimedia: Kiss of Judas Iscariot / Q10289604
# Jude Law

David Jude Heyworth Law (Londres, 1972ko abenduaren 29 - ), Ingalaterrako aktorea da.

## Kanpo estekak

* Datuak: Q160432
* Multimedia: Jude Law / Q160432
# Judasen Benta

Judasen Benta Nafarroa Garaiko Urraul ibarreko Irunberri udalerriko etxalde bat da, Euskal Herriko Nafarroa Garaia lurraldean kokatuta, Zangozerria eskualdean.
Bertan A-21 autobidea eta N-240 errepidearen Irunberriko irteera-sarrera dago. Bertatik Iruñearako norantzan Loitiko mendatera doan aldapa hasten da. Irunberria joateko bertatik, Laidako zubia igaro behar da.
Leku honetan bidegurutzea dago, alde batetik Iruñea eta Zangoza arteko errepidea dago (Nafarroa eta Aragoi elkarlotzen dituena), eta bestetik Oibar eta Irunberri artekoa.
Xabierraldian oinezkoentzako derrigorrezko pasabidea da, bertako biribilgunean, atsedenlekua, anbulantziak eta lehen mailako nahiz larrialdietarako laguntzak egon ohi dira.

## Oharrak

* ↑ /juð̞asén bénta/ ahoskatua (laguntza)

## Erreferentziak

* ↑ Euskaltzaindia: Euskal Onomastikaren Datutegia.

## Ikus, gainera

* Irunberri
* Zangozerria
* Zangozako merindadea
* Nafarroa Garaia

## Kanpo estekak

* Datuak: Q25476235